Berlingske Tidende, 1836-09-13
Efterat det sidste Evangelium er læst, meddeler Consecrator den høitidelige Velsignelse, hvorved Kanonerne løses paa Stadens Volde og alle Klokker ringe, medens man tillige aabner den hidtil lukkede Borgport, forved Keiserens Udgang af Kirken at skjænke det ventende Folk Synet af dets Arvekonge i kongelig Dragt og med Kongekronen paa Hovedet. Jmidlertid rejser Keiseren sig, tager Scepteret i den høire og Rigsæblet i den venstre Haand, modtager saaledes under Trompeters og Paukers Lyd Consecrators, Clerus's o. s. v. Lykønskninger, og drager derpaa under Pragt himlen og den samme Ledsagelse, hvormed han fra Borgen gik til Kirken, tilbage til hiin, og tager Vejen gjennem Hyldingssalen tilbage til Landstuen. Kronings-Højtideligen slutter med et glimrende Maaltid. J den store Sal staaer Kroningstaffelet, dækket paa en med rødt og hvidt Klæde belagt Forhøining. Til det kongelige Taffel er kun Fyrst Ærkebispen af Prag, som Consecrator, indbudt. Ved Taffelets Begyndelse udtaler Consecrator "Benedicite", Arvekjøkkenmesteren overrækker Keiseren Fortegnelsen, paa Retterne, og Spiisningen begynder. Arvemundskjænkens Stedfortræder skjænker i for Keiseren, Arveforskjæreren skjærer for (et af Over-Borggreven udnævnt Medlem af Ridderstanden forretter begge Deele hos den medspisende Fyrst Ærkebiskop, og Over Lands-Officererne, de stændiske Deputerede fra Mähren, Bøhmen og Schlesien o. s. v. have for det Første den øvrige Opvartning. Naar Kejseren drikker første Gang løses Kanonerne, og nu begive sig Over=Lands Officererne med de af dem indbudne Gjæster til deres tolv Borde ved begge Sider af det kongelige Taffel. Arve-Embedsmændene, Hovedstaden Prags Deputerede og de øvrige kongelige Stæders Deputerede spise i afsondrede Værelser. Saavel den første Gang som hver Gang Keiseren drikker lyde Trompeter og Pauker, Fyrst Ærkebispen staaer hver Gang op, og bliver saalænge staaende indtil Keiseren atter tager Glasset fra Munden. Naar Overlands-Officererne o. s. v. have taget Plads ved deres Borde, seender Keiseren et Glas Viin til Over-Borggreven, og lader ham sige, at han (Keiseren) drikker ham til paa Landets Vel. Over=Borggreven takker, men beder dog, at turde drikke paa Keiserens og den keiserlige Families Sundhed, og dernæst paa en lang og hæderlig Regjering, hvilket ogsaa skeer (Glasset giver Borggreven ikke tilbage, men beholder det til Erindring om denne Dags lykkelige Begivenhed). Fyrst Ærkebiskoppen, som heller ikke undlader at drikke paa Keiserens Velgaaende, fremsiger ved Taffelets Slutning Gratias, hvorpaa Keiseren først føres ind i sine Appartementer, hvorfra han efter kort Tids Forløb træder ud paa den store Balkon, for at vise sig for det derude forsamlede Folk. Saasnart Keiseren viser sig, begynde Musikcorpsene af de under Balkonen paraderende Tropper og Borger=Milits at spille; Tropperne saavelsom Borger=Militsen sænke og Laugene svinge med deres Fahner. Efter et kort Ophold forlader Kejseren, Balkonen og begiver sig ind i sine Beboelses-Værelser, hvormed Høitideligheden er tilende. – Fra Oratoriet betragter Kejserinden med Følge Festen i Kirken; medens Taffelet varer opholder hun sig med den øvrige keiserlige Familie o. s. v. paa en decoreretTribune i den store Sal.